Нураев Хәмит Садиҡ улы

Нураев Хәмит Садиҡ улы (; 9 май 1926 йыл — 2005 йыл) — муниципаль хеҙмәткәр. Бөйөк Ватан һуғышында ҡатнашыусы. 1-се (1945)Юбилейная награда Хамита Нураева һәм 2-се дәрәжә (1985)Документы о награждении Ватан һуғышы ордены кавалеры. Хәйбулла районының почётлы гражданыНураев Хамит Садыкович .

 Биографияһы 
Хәмит Садиҡ улы Нураев 1926 йылдың 9 майында Башҡорт АССР-ы Йылайыр кантоны (хәҙер Башҡортостан Республикаһы Хәйбулла районы) Аҡъяр ауылында тыуған.

Хеҙмәт юлын 15 йәшендә, 1941 йылда, башлаған — Бөйөк Ватан һуғышының тәүге йылында уҡ ауылындағы Сталин исемендәге колхозда иҫәпсе була.

1943 йылдың ноябрендә 17 йәшлек егет армияға алына һәм Чкалов өлкәһендәге Павловка хәрби лагерының уҡыу батальонына ебәрелә.

Тәүге яуға 1944 йылдың йәйендә инә. Ул Псков өлкәһенең көньяғында Идрица ҡалаһы өсөн барған һуғыш була. Артабан 2-се Балтик буйы фронтында Латвияны азат итеү өсөн яуҙарҙа ҡатнаша. Бында тәүге тапҡыр яралана, әммә сафта ҡала. Рига янындағы бер алышта иһә ул ҡаты яралана. Госпиталдәрҙә оҙайлы дауалау һөҙөмтәһендә ғүмерен һаҡлап ҡала алалар, әммә егеттең аяғын ҡырҡырға тура килә. Ун һигеҙ йәшлек егет инвалид булып ҡала һәм тыуған яғына әйләнеп ҡайтаНураев Хамит Садыкович//Муниципального район Хайбуллинский район Республики Башкортостан .

Һуғыштан ҡайтҡас, Хәмит Садиҡ улы 1945—1965 йылдарҙа Хәйбулла район Советы башҡарма комитеты финанс бүлегенең яуаплы хеҙмәткәре булып эшләй.

1965 йылдан район ҡулланыусылар йәмғиәте инструкторы, 1968 йылдан райпо идараһы рәйесенең кадрҙар буйынса урынбаҫары вазифаларында хеҙмәт итә. 1985 йылда ошо вазифаһынан хаҡлы ялға сыға.

 Маҡтаулы исемдәре һәм башҡа бүләктәре 
 1-се дәрәжә Ватан һуғышы ордены (1945)Юбилейная награда Хамита Нураева
2-се дәрәжә Ватан һуғышы ордены (1985)Документы о награждении
 Миҙалдар һәм Почет грамоталарыНураев Хамит Садыкович//Муниципального район Хайбуллинский район Республики Башкортостан 

 Иҫкәрмәләр 

Категория:Бөйөк Ватан һуғышында ҡатнашыусылар
Категория:1-се дәрәжә Ватан һуғышы ордены кавалерҙары 
Категория:2-се дәрәжә Ватан һуғышы ордены кавалерҙары